**Likumprojekta „Grozījumi likumā „Par nekustamā īpašuma nodokli””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Stiprināt ikviena iedzīvotāja tiesības uz privātīpašumā esošu mājokli. Veidot godīgāku nekustamā īpašuma nodokļa politiku, ieviešot neapliekamo minimumu primārajam mājoklim, vienlaicīgi mazinot konkurenci starp pašvaldībām nekustamā īpašuma nodokļa atvieglojumu piemērošanā.Projekts jāpieņem līdz 2020. gada 31.decembrim un jāstājas spēkā 2022.gada 1.janvārī. Nekustamā īpašuma nodokļa aprēķinam speciālo vērtību sāks izmantot no 2022.gada 1.janvāra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējais tiesiskais regulējums (likums “Par nekustamā īpašuma nodokli”) paredz, ka visos gadījumos, izņemot lauku zemi, nekustamā īpašuma nodokļa aprēķinam kā nodokļa bāze tiek izmantota nekustamā īpašuma nodokļa objekta kadastrālā vērtība pēc stāvokļa taksācijas gada 1.janvārī. Lauku zemēm - ārpus pilsētu administratīvajām teritorijām esošajām zemes vienībām (to daļām), kuru platība pārsniedz 3 ha un viens no Nekustamā īpašuma valsts kadastra informācijas sistēmā reģistrētajiem nekustamā īpašuma lietošanas mērķiem ir “Lauksaimniecības zeme”, “Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu” vai “Ūdens objektu zeme” kā nodokļa bāze tiek izmantota speciālā vērtība. Speciālo vērtību aprēķinu veic Valsts zemes dienests ārpus Nekustamā īpašuma valsts kadastra likuma.Ņemot vērā, ka spēkā esošā kadastrālo vērtību bāze ir izstrādāta pamatojoties uz 2012., 2013.gada nekustamā īpašuma tirgus informāciju, tad izstrādājot jaunu vērtību bāzi, paredzams kadastrālo vērtību pieaugums. Ņemot vērā, ka saskaņā ar likuma “Par nekustamā īpašuma nodokli” 3.panta pirmo daļu nekustamā īpašuma nodokļa likmi vai likmes no 0,2 līdz 3 procentiem pašvaldība nosaka no nekustamā īpašuma kadastrālās vērtības, sagaidāms arī attiecīgs nekustamā īpašuma nodokļa apmēra pieaugums. Liela un būtiska nodokļa maksātāju grupa ir dzīvojamo īpašumu īpašnieki, kuriem jau šobrīd pie esošām nodokļa likmēm un kadastrālajām vērtībām nodokļa slogs ir nesamērīgs. Līdz ar to pieaugot nekustamā īpašuma kadastrālajām vērtībām ir nepieciešams tiesiskais regulējums, kas, primārā mājokļa īpašniekiem, nodrošinātu samērīgu nekustamā īpašuma nodokļa sloga pieaugumu. Likumprojekts paredz nekustamā īpašuma nodokļa aprēķinam izmantot divu veidu nodokļa bāzes – nekustamā īpašuma kadastrālo vērtību (vispārīgā gadījumā) un speciālo vērtību nodokļa vajadzībām.Likumprojekts paredz, ka speciālo vērtību aprēķinās Valsts zemes dienests. Likumprojekts paredz, ka nekustamā īpašuma nodokli no speciālās vērtības noteiks primārajam mājoklim.Likumprojekts paredz nodefinēt *primāro mājokli* kā individuālo dzīvojamo māju vai dzīvokli kopā ar vai bez zemes, kas pieder fiziskai personai un tā ir deklarējusi savu dzīvesvietu šajā mājoklī.Tā kā dzīvojamās mājas var būt sadalītas vai pilnībā nesadalītas dzīvokļu īpašumos, tad pilnībā nesadalītām dzīvojamām mājām nekustāmā īpašuma nodokļa noteikšana no speciālās vērtības likumprojektā ir noteikta atšķirīga. Ja dzīvojamā māja nav pilnībā sadalīta dzīvokļu īpašumos un tā pieder vienai fizikai personai, kura tajā ir deklarējusi savu dzīvesvietu, tad nekustāmā īpašuma nodokli aprēķina no visas dzīvojamās mājas speciālās vērtības. Savukārt ja dzīvojamā māja nav pilnībā sadalīta dzīvokļu īpašumos un tā pieder vairākām fizikām personām, kuras tajā ir deklarējušās savas dzīvesvietas, tad nekustamā īpašuma nodokli aprēķina no dzīvojamās telpu grupas speciālās vērtības.Likumprojekts paredz, ka nekustamā īpašuma nodokli no dzīvojamās apbūves zemes speciālās vērtības aprēķina, ja uz zemes vienības atrodas dzīvojamā māja.Likuma “Par nekustamā īpašuma nodokli” 3.panta trešajā un sestajā daļā ir noteikts regulējums gadījumiem, kad taksācijas gada laikā Nekustamā īpašuma valsts kadastra informācijas sistēmā tiek reģistrēts jauns nodokļa objekts vai kadastra datu izmaiņas, kas saistītas ar objekta kadastrālās vērtības izmaiņām. Likumprojekts paredz papildināt likumu “Par nekustamā īpašuma nodokli” ar attiecīgu situāciju regulējumu gadījumos, kad nekustamā īpašuma nodokļa objektam ir noteikta speciālā vērtība.Likumprojekts paredz, ka citi nekustamā īpašuma nodokļa atvieglojumi netiek piemēroti, ja nekustamā īpašuma nodokli aprēķina no speciālās vērtības. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmē fiziskas personas, kuru īpašumā ir dzīvojamā māja vai dzīvoklis un tās tajā ir deklarējušās savu dzīvesvietu. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz pienākumu Valsts zemes dienestam noteikt pašvaldībām speciālās vērtības, kuras pašvaldības izmantos kā nekustamā īpašuma nodokļa bāzi nekustamā īpašuma nodokļa aprēķināšanas vajadzībām. |
| 3. | Administratīvo izmaksu monetārs novērtējums | Salīdzinot ar šobrīd spēkā esošo regulējumu, jaunas administratīvās izmaksas neveidojas un projekts tiešā veidā neietekmē administratīvās izmaksas privātpersonām. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem\*** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \* Ieņēmumi no nekustamā īpašuma nodokļa tiešā veidā ietekmē pašvaldību budžeta ieņēmumu kopējo apmēru. Ņemot vērā to, ka sākot ar 2022.gadu nodokļa aprēķinam tiks izmantotas atjauninātās kadastrālās vērtības, likumprojektā piedāvātā risinājuma ietekme uz kopējiem pašvaldību ieņēmumiem vērtējama kā neitrāla vai pozitīva, izņemot Pierīgas pašvaldības (pēc Administratīvi teritoriālās reformas īstenošanas 2021.gadā tie būtu sekojoši novadi – Ādažu, Ķekavas, Mārupes, Ulbrokas, Salaspils). Tieslietu ministrija sadarbībā ar Valsts zemes dienestu pēc noteikumu projekta par kadastrālās vērtēšanas metodikas pilnveidošanu apstiprināšanas Ministru kabinetā (2020.gada janvārī) veiks aprēķinus par prognozētajiem pašvaldību ieņēmumiem no nekustamā īpašuma nodokļa 2022.gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi Nekustamā īpašuma valsts kadastra likumā, paredzot nekustamā īpašuma nodokļa administrēšanas vajadzībām Nekustamā īpašuma valsts kadastra informācijas sistēmā (turpmāk – Kadastra informācijas sistēma) ieviest speciālo vērtību nekustamā īpašuma nodoklim. |
| 2. | Atbildīgā institūcija | Tieslietu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties noteikumos Nr. 970 noteiktajā kārtībā, publicējot paziņojumu par līdzdalības procesu Tieslietu ministrijas mājaslapā [www.tm.gov.lv](http://www.tm.gov.lv) un Ministru kabineta mājaslapā sadaļā "Ministru kabineta diskusiju dokumenti". |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Valsts zemes dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas. Valsts zemes dienests nodrošinās speciālo vērtību aprēķinu esošo resursu ietvaros.  |
| 3. | Cita informācija | Nav. |

Iesniedzējs:

Valsts sekretārs R.Kronbergs

Kučāne 67046138

Jevgenija.Kucane@tm.gov.lv